Diari Oficial de la Generalitat Valenciana


Sumari del DOGV 3444, del 01-03-1999 (1999/1514)

Informació pública del Programa d'Actuació Urbanística Integrada, Pla Parcial i Projecte d'Urbanització del Sector S-8 no Detallat de Cox.
------------------------------------------------------------------------------------------------------------------------------------------

### Dades del document

Número de DOGV
:   3444

Data del DOGV
:   01-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1514


Organisme emissor
:   Ajuntament de Cox

Tipus de document
:   Anunci

Informació pública del Programa d'Actuació Urbanística Integrada, Pla Parcial i Projecte d'Urbanització del Sector S-8 no Detallat de Cox. [1999/M1514]
  
En compliment del que disposa l'article 52, en relació amb els articles 46 i 53 de la Llei 6/1994, de la Generalitat Valenciana, se sotmeten a informació pública durant 20 dies, el Programa d'Actuació Integrada, Pla Parcial i Projecte d'Urbanització del Sector S-8 no Detallat, formulats per iniciativa de l'Agrupació d'Interés Urbanístic del dit sector a l'empara del que disposen els articles 45 i 52 de l'esmentat text legal. El termini d'exposició es comptarà a partir de la publicació del present edicte en el Diari Oficial de la Generalitat Valenciana, el qual s'anunciarà, així mateix, en un diari d'informació general editat a la Comunitat Valenciana.
  
Durant el període d'exposició s'admetran tant al·legacions com alternatives tècniques a la continguda en el programa i, quan aquest concloga, els qui sent o no propietaris dels terrenys, tinguen interés a competir per ser seleccionats com a adjudicataris del corresponent programa, podran presentar proposicions juridicoeconòmiques. Aquestes últimes, les proposicions juridicoeconòmiques, es presentaran durant els cinc dies següents al venciment del termini dels 20 dies abans mencionats.
  
Les alternatives tècniques es presentaran a la vista, amb la documentació expressada en els apartats A) i B) de l'article 32 de la Llei 6/1994, de la Generalitat Valenciana, acompanyada, si escau, de projectes complementaris. Les proposicions juridicoeconòmiques es presentaran en plica tancada amb la documentació mencionada en els apartats C) i D) de l'article 32 ja assenyalat.
  
Els terminis indicats anteriorment quedaran prorrogats per 20 dies addicionals si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine. La pròrroga es farà constar en l'expedient, s'anunciarà als qui per desconéixer-la presenten pliques prematurament.
  
L'acte d'obertura de pliques tindrà lloc en la següent data hàbil a la conclusió del termini per a presentar-les, i del desenvolupament i resultats d'aquest s'alçarà un acta.
  
S'avisa, als efectes procedents, que el sector que es tracta de desenvolupar està determinat en el Pla General de Cox, pendent en aquesta data de la seua aprovació definitiva, per la qual cosa tots els tràmits i actes que es realitzen, així com els seus efectes, s'entenen condicionats a la prèvia aprovació definitiva del Pla General de Cox